Shipra

Shipra, også kjent som Kshipra, er en elv i delstaten Madhya Pradesh i det sentrale India. Elven har sitt utspring Vindhyafjellene nord for Dhar og renner sørover over Malwa-platået, før den til slutt munner ut i Chambal-elven. Den er ca. 195 km lang. 

Shipra er en av de hellige elvene i hinduismen. Den hellige byen Ujjain ligger på elvens høyre bredde. Hvert tolvte år finner kumbh mela-festivalen sted på ghats langs elvebreddene i byen, og det samme gjør den årlige feiringen av elvegudinnen Kshipra. Breddene av Shipra er ett av fire steder hvor khumb mela blir arrangert. Det finnes hundrevis av hinduistiske helligdommer langs breddene av elven Shipra. Shipra er en sesongavhengig elv. Tidligere pleide det å være mye vann i elven hele tiden. Nå stopper elven å renne noen måneder etter monsuntiden. 

Med denne referansen er ordet Shipra brukt som et symbol på «renhet» (i sjel, følelser, kropp etc.), «ærbarhet» eller «klarhet».

Eksterne lenker 
 Shipra River 
 Famous Rivers of Madhya Pradesh 

Elver i India
Madhya Pradesh
Ganges' vassdragsområde